b'\n_START_ARTICLE_\nMoses den sorte\n_START_SECTION_\nBanditt\n_START_PARAGRAPH_\nMoses var slaven til en statstjenestemann i Egypt, men ble kastet ut for tyveri og mistanke om drap. Han ble leder for en bande banditter som herjet i Nildalen med vold og frykt.\n_START_SECTION_\nKonvertering til kristendom\n_START_PARAGRAPH_\nVed en anledning hindret en gj\xc3\xb8ende hund Moses i \xc3\xa5 utf\xc3\xb8re et tyveri, og han sverget hevn p\xc3\xa5 eieren. Med v\xc3\xa5pen i munnen sv\xc3\xb8mte Moses over elven, til eierens hus. Denne var varslet om det som kom og gjemte seg, og den frustrerte Moses tok med seg noen av sauene hans og slaktet dem. Han fors\xc3\xb8kte s\xc3\xa5 \xc3\xa5 gjemme seg for de lokale styresmaktene ved \xc3\xa5 skjule seg med noen munker i en koloni i Wadi El Natrun i \xc3\xb8rkenen, p\xc3\xa5 det tidspunktet het plassen Sketes. Dette var i n\xc3\xa6rheten av Alexandria. Deres liv i hengivelse, sammen med freden og tilfredsheten de viste r\xc3\xb8rte Moses dypt. Han oppgav sitt gamle liv og ble kristen, og gikk inn i et klostersamfunn i Sketes.\n_START_SECTION_\nKlosterliv\n_START_PARAGRAPH_\nDet var relativt vanskelig for Moses \xc3\xa5 tilpasse seg det regelbundne og disiplinerte klosterlivet. Ogs\xc3\xa5 i klosteret kom han ut for utfordringer. Mens han var i cellen i \xc3\xb8rkenen ble han angrepet av en gruppe r\xc3\xb8vere. Til deres overraskelse kjempet Moses tilbake og nedkjempet inntrengerne. Han dro dem med seg til kapellet der de andre munkene var samlet til b\xc3\xb8nn. Han sa til de andre at han ikke mente det var etter kristen l\xc3\xa6re \xc3\xa5 skade r\xc3\xb8verne, og spurte hva han skulle gj\xc3\xb8re med dem. R\xc3\xb8verne angret, konverterte og gikk selv inn i klosterfellesskapet._NEWLINE_Moses var m\xc3\xa5lbevisst i alt han gjorde, men ble motl\xc3\xb8s n\xc3\xa5r han fant at han ikke var bra nok. Tidlig en morgen tok Isidor, abbeden for klosteret, med seg Moses til taket og sammen s\xc3\xa5 de dagens f\xc3\xb8rste solstr\xc3\xa5ler kommer over horisonten. Isidor sa til Moses: \xc2\xabSakte driver solstr\xc3\xa5lende natten vekk og driver fram en ny dag, og slik, sakte, blir man en perfekt kontempelativ.\xc2\xbb_NEWLINE_Moses viste seg \xc3\xa5 v\xc3\xa6re effektiv som en profetisk, \xc3\xa5ndelig leder. Abbeden befalte br\xc3\xb8drene til \xc3\xa5 faste i en bestemt uke. Noen br\xc3\xb8dre gikk s\xc3\xa5 til Moses, og han lagde et m\xc3\xa5ltid for dem. Andre munker rapporterte til abbeden at Moses br\xc3\xb8t fasten. Da de kom for \xc3\xa5 konfrontere Moses med regelbruddet endret de mening og sa \xc2\xabDu holdt ikke et menneskelig bud, men det var slik at du heller skulle kunne holde det guddommelige budet om \xc3\xa5 v\xc3\xa6re gjestmild.\xc2\xbb Enkelte ser dette som den tidligste hentydning til  fasten f\xc3\xb8r p\xc3\xa5ske, som utviklet seg p\xc3\xa5 denne tiden._NEWLINE_Da en bror hadde gjort en synd og Mosen ble bedt om \xc3\xa5 komme p\xc3\xa5 et m\xc3\xb8te for \xc3\xa5 diskutere en passende straff nektet Moses \xc3\xa5 komme. Da han ble bedt en gang til, tok han en kanne med vann p\xc3\xa5 skulderen. Kannen lakk, men han bar den med seg. I en annen versjon av fortellingen b\xc3\xa6rer han en kurv med sand. Da han kom fram til m\xc3\xb8tet spurte de andre ham hvorfor han bar kannen. Han svarte: \xc2\xabSyndene mine renner ut bak meg og jeg ser dem ikke, men i dag kommer jeg hit for \xc3\xa5 d\xc3\xb8mme en annens feil\xc2\xbb. Da de h\xc3\xb8rte dette, tilgav br\xc3\xb8drene munken._NEWLINE_Moses ble \xc3\xa5ndelig leder for en koloni med eneboere i Den libyske \xc3\xb8rken. Senere ble han ordinert til prest.\n_START_SECTION_\nD\xc3\xb8d\n_START_PARAGRAPH_\nDa han var rundt 75 \xc3\xa5r gammel, sannsynligvis \xc3\xa5r 405, fikk br\xc3\xb8drene i klosteret h\xc3\xb8re at en gruppe berbere planla \xc3\xa5 angripe klosteret. Br\xc3\xb8drene \xc3\xb8nsket \xc3\xa5 forsvarer seg, men Moses nektet dem dette. Han bad dem heller om \xc3\xa5 flykte i stedet for \xc3\xa5 ta til v\xc3\xa5pen. Sammen med sju andre ble han igjen i klosteret og tok imot inntrengerne med \xc3\xa5pne armer, men alle \xc3\xa5tte ble drept av bandittene.\n_START_SECTION_\nArv\n_START_PARAGRAPH_\nEn moderne tolkning av Moses, ser han som en apostel for ikke-vold. Relikviene hans finner man i Paromeosklosteret i Egypt.'